Cetánové číslo

Cetánové číslo je parameter, ktorý hodnotí dĺžku prieťahu vznietenia.

Tento parameter sa využíva na hodnotenie nafty (a iných palív pre vznetové motory). Čím je vyššie cetánové číslo, tým je prieťah vznietenia paliva kratší.

Cetánové číslo paliva je rovné percentuálnemu objemovému podielu cetánu (C16H34) v zmesi s alfametylnaftalínom (C11H10), ktorá má na skúšobnom zariadení rovnaký prieťah vznietenia ako porovnávané palivo.  Čistý cetán má cetánové číslo 100, alfametylnaftalín má cetánové číslo 0.

Pre rýchlobežné motory sa odporúčajú palivá s cetánovým číslom 40 až 55.

Vlastnosti pohonných hmôt